
PROOEMIUM. 

Quum  ad  capessendos  summos  in  medicina  et  chirurgia 
honores  dissertationem  inauguralem  conscribere  me  opor- 
teret, huc  illuc  circumspexi,  ut  materiem,  cui  describendae 
vires  essent  pares,  invenirem.  Mox  autem  intellexi,  me 
nihil  inventurum,  quod  aut  vires  juveniles  non  superaret, 
aut  ab  aliis  nondum  descriptum  esset  atque  illustratum. 
Tali  rerum  angustia  pressus  animum  meum  ad  apoplexiam 
cerebri  attendi,  persuasum  scilicet  habens,  magis  esse 
tironis,  scribendo  discere,  quam  docere.  Ingenue  igitur 
fateor,  me  neque  nova  opponere,  neque  observationibus 
medicorum  experientiam  locupletare,  sed  opusculum  tan- 
tum exhibere  voluisse,  quod  scriptorum  recentissimorum 
de  apoplexia  sententias  contineat  legibusque  academicis 
satisfaciat.  Hac  parle  lectores  dissertatiunculam  meam 
dijudicent  et,  quae  excusatione  indigent,  excusent  velim. 


MORBI  NOTIO. 


▼ ox  „apop!exia“  a verbo  Graeco  nXfjGGO)  s.  jiXtJtuo  s. 
nlfyvvfM  derivata,  recentiori  tempore  per  abusum  in  mor- 
bos delata  est,  quibus  nullo  modo  respondet. 

Apoplexia  enim  vocatur  morbus,  quo  cerebri  et  me- 
dullae spinalis  functiones  subito,  aut  ex  parte  aut  ex  toto, 
opprimuntur. 

Quurn  autem  plurimis  in  casibus  apoplexia  cum  san- 
guinis effusione,  aut  in  superficiem  aut  in  cerebri  substan- 
tiam, conjuncta  sit,  haec  denominatio  etiam  sanguinis  effu- 
sionibus, quae  aliis  in  organis  ortae  sunt,  tribuitur  et 
modo  de  pulmonum,  modo  hepatis  apoplexia  disseritur, 
*i  sanguis  in  pulmones,  aut  hepar  effusus  est,  id  quod 
vituperari  oportet,  quia  effusiones  illae  per  se  apoplexiam 
«on  constituunt,  sed  saepemimero  apoplexia  sine  extrava- 
satione observatur. 

ORIGO  MORBI. 

Primum  memoratu  digna  est  sanguinis  vehemens 
congestio  ad  cerebrum,  qua  ejus  vasa  eum  in  modum 


7 

obruuntur,  ut  extravasatio  oriatur*  Dein  congestio  cum 
extravasatione  sanguinis,  aut  in  cerebri  superficiem  aut  in 
ejus  substantiam  effusi,  id  quod  creberrimum  est.  Deni- 
que apoplexia  occurrit  sine  ulla  cerebri  mutatione,  sine  ea 
saltem,  qua  symptomata  inter  vitam  explicari  possint. 
Accidit  interdum,  ut  homo  subito  collapsus,  mentis  et 
sensus  expers,  jaceat,  spiritum  cum  stertoribus  ducat,  co- 
mate opprimatur  et  inter  symptomata  moriatur,  gravissi- 
mum apoplexiae  gradum  indicantia,  nihilo  minus  vero  ce- 
rebrum post  mortem  integrum  reperiatur.  Natura  hujus 
formae,  quam  veteres  „apoplexiam  nervosam  s,  convulsi- 
vamu  appellabant,  aeque  ignota  nobis  est,  ac  indoles  te- 
tani, hydrophobiae,  aliorum  morborum  nervosorum,  in  qui- 
bus mutatio  materialis  haud  detegitur.  A nonnullis,  ut 
Abercrombie,  haecce  forma  „apop!exia  simplex“  nomina- 
tur, quae  idiopathica  rarissime  observatur,  cum  aliis  autem 
morbis  haud  raro  occurrit.  Ita  in  typho  nullum  sympto- 
ma frequentius  oritur  comate,  etsi  saepe  nulla  mutatio 
fabricae,  si  sectionem  corporis  post  mortem  iustituimus, 
offertur,  quae  ad  explicanda  symptomata  sufficiat.  Quod 
in  colica  saturnina  nonnunquam  oritur,  coma  ab  apoplexia 
nervosa  haud  multum  distare  videtur. 

Quod  ad  apoplexiam  congestione  aut  extravasatione 
ortam  attinet,  disquisitiones  hominum  suspendio  peremto- 

ruu)  plurimum  lucis  nobis  suppeditant;  apud  hos  enim 
vasa  cerebralia  sanguine  referta  inveniuntur.  Quae  opple- 
tio  yel  a circulatione  venosa  subito  intercepta,  vel  arte- 
riarum actione  praeter  modum  adaucta  proficisci  potest. 
Proinde  nonnulli  cordis  morbi,  quibus  multa  cum  vi  san- 
guis ad  qerebrum  compellitur,  magna  ad  apoplexiam  dis- 
positionem efficiunt.  Huc  v.  c.  hypertrophia  cordis  sim- 
plex referenda  est,  quippe  quae  majore  ventriculi  sinistri 
actione  vehementissime  sanguinem  ad  cerebrum  congerat. 

APOPLEXIA  SEROSA. 

De  apoplexia,  quae  nominatur  serosa,  medici  multum 
disseruerunt  .et  disceptarunt.  Nonnulli  enim,  quemadmo- 
dum aqua  in  thorace  collecta  pulmonum  compressionem 
et  dyspnoeam  excitet,  ita  cerebri  compressionem,  quae 
apoplexiam  giguat,  collectione  seri  in  cavo  cranii  effici 
posse  censuerunt,  quam  sententiam  Abercrombie  dis- 
quisitionibus optime  refutavit.  Discrimen  enim,  inquit, 
quod  inter  apoplexiatn  sanguineam  et  serosam  intercedere 
dicitur,  experientia  non  confirmatur.  Auctores  sympto- 
mata apoplexiae  sanguineae  esse  scribunt:  faciem  rubram, 
pulsum  durum,  ceterum  homines  validos  plerumque  corripi; 
in  apoplexia  serosa  faciem  esse  pallidam,  pulsum  mollem 
% atque  debilem,  gencratim  homines  affici  imbecillos  et  effoe- 

tos.  Quae  eerto  falsa  sunt  teste  Abercrombie,  quia 
saepissime  symptomata*  quae  apoplexiae  sanguineae  pro- 
pria esse  putantur,  in  apoplexia  serosa  occurrunt  et  vice 

j ' > . 5 » y/  f • & t « v ‘ V)  »1 

versa. 

In  aliis  corporis  partibus  effusio  seri  rarissime  mor- 
bum idiopathicum  exhibet,  sed  vel  statum  inflammatorium, 
vel  circulationem  impeditam  sequitur,  ita  quidem,  ut  sen- 
sim oriatur,  neque  subito  symptomata  urgentia  inducat 
Hinc  verisimile  non  est,  in  cerebro  hunc  morbum  oriri 
idiopathicum,  et  symptomata  paroxysmo  apoplectieo  pro- 
pria evocare  posse.  Quantitas  etiam  fluidi  effusi,  ut 
Abercrombie  testatur,  cum,  vehementia  symptomatum 
apoplecticoruin  debitam  proportionem  non  alit:  haud  raro 
enim  parca  fluidi  copia  in  gravissimis  casibus,  ingens 
autem  in  levioribus  deprehenditur;  imo  vero  casus  innotue- 
runt, in  quibus,  etsi  enormis  fluidi  copia  adesset,  omnia 
apoplexiae  symptomata  deficerent.  Proinde  ex  his  rebus 
in  facto  positis  recte  ratiocinamur,  in  quavis  apoplexia 
cum  extravasato  conjuncta  fluidum  collectum  non  pro 
causa  symptomatum  apopleeticorum  habendum  esse.  Apo- 
plexia serosa  igitur,  quae  nominatur,  nihil  aliud  est,  nisi 
apoplexia  pendens  a congestione,  quae  modo  humoris 
serosi  effusionem  comitem  habet,  modo  non  habet.  Ex- 
travasatio serosa  est  secuudaria,  minime  constans,  maxime- 

que  errant,  qui  aerosam  apoplexiam  non  minus  validis 
remediis  curandam  esse  dicant,  quam  sanguineam. 

APOPLEXIA  SANGUINEA. 

Jam  ad  eam  apoplexiam  animum  adverto,  in  qua  ex- 
travasatio sanguinis  invenitur,  quam  Galli  haemorrha- 
giam cerebri**  nominant.  Modo  extravasatum  in  superficie, 
modo  in  cerebri  substantia  est,  rarissime  in  ventriculis. 

Aliae  cerebri  partes  magis  quam  aliae  sanguinis  effu- 
sionibus obnoxiae  sunt,  cujus  rei  causa  nondum  diluci- 
data  est. 

Numero  atque  ambitu  extravasata  summam  exhibent 
differentiam.  Si  plura  extravasata  eodem  tempore  oriun- 
tur, plerumque  magis  inter  se  discrepant,  quam  si  per 
intervalla,  non  uno  impetu,  exorta  sunt.  Quandoque  na- 
tura vi  medicatrice  extravasatum  submovere  maximopere 
studet,  quibus  in  casibus  hoc  primum  gelatinosum  tum 
aliquanto  spissius  fit,  coloris  rubri  loco  flavidum  aut  albi- 
dum assumit,  tandem  resorbetur.  Circa  sanguinis  crassa- 
mentum capsula  oritur  vasis  praedita,  quam  Galli  cysti- 
dera  apoplecticam  vocant;  post  mortem  interdum  plures 
ejusmodi  cystides  inveniuntur,  quarum  numerus  paroxysmo- 
rum apoplecticorura  numero  respondet.  Apoplexiae  sana- 
tio a sanguinis  extravasati  resorptione  pendere  videtur, 

qui,  dum  resorptus  non  est,  aegroto  periculum  minatur. 
Multae  quidem  res  sanguinis  resorptioni  favent,  nihil  au- 
tem magis,  quam  circulatio  sanguinis  per  cerebrum  nor- 
malis, quare  aegrotum  omnia  vitare  oportet,  quae  conge- 
stiones provocare  possint;  imo  in  stadio  apoplexiae  seriori, 
i.  e.  paralyseos,  per  intervalla  sanguinis  detractiones  re- 
quiruntur. 

Caput  semper  ab  irritatione  tuendum  est,  quippe  qua 
resorptio,  etiamsi  jam  coeperit,  interrumpatur  et  sanatio 
impediatur. 

Apoplexia  sanguinea  frequentissime  homines  inter  vi- 
tae annum  quinquagesimum  et  septuagesimum  adgreditur, 
etsi  negari  nequit,  alias  aetates  uonuunquam  ea  lentari. 

Rochoux  apoplexiam  homines  iuter  annum  sexage- 
simum et  septuagesimum  creberrime,  inter  annum  septua- 
gesimum et  octogesimum  rarius,  post  annum  octogesimum 
rarissime  afficere,  testatur.  Causam  in  anaemia  hominum 
aetate  nimis  provectorum  nonnulli  collocant,  quibus  vero 
adstipulandum  non  est,  quia  per  experientiam  constat,  ho- 
mines debiles  et  macros  haud  minus  saepe,  vel  saepius 
adeo,  apoplexiae  submitti,  quam  obesos  atque  plethoricos. 

Abercrombie  causam  in  eo  esse  putat,  quod  ho- 
mines aetate  admodum  provecti,  quum  ab  omnibus  nego- 

tiis  plerumque  abstineant,  cerebri  actiones  non  amplius 
exerceant. 


MOMENTA  DISPONENTIA. 

Quod  dispositionem  attinet,  praeter  aetatem  ante  di- 
ctam inprimis  habitus  plethoricus  homines  ad  apoplexiam 
opportunos  reddere  dicitur,  quam  sententiam  Rochoux 
impugnat,  quippe  qui,  observationibus  innixus,  persuasum 
habeat,  homines  singulari  corporis  habitu  non  insignes, 
crebrius  affici,  plethoricis.  E quibus  patet,  signum  mani- 
festum dispositionis  apoplecticae  non  exstare,  sed  homines 
saepe  corripi,  qui  ne  minimam  quidem  suspicionem  move-» 
rint.  Homines  temperamenti  cholerici  tutissimi  sunt. 

DIAGNOSIS  APOPLEXIAE. 

Ad  constituendam  diagnosin  intueri  oportet  rationem, 
qua  morbus  exoriatur.  Effusio  enim  sanguinis  intrat,  ce- 
rebri substantia  diducitur,  et  fovea  formatur;  in  quovis 
foveae  latere  nonnullae  pendent  laciniae,  quae  cum  san- 
guinis crassamento  miscentur.  Symptomata  morbi  subito 
irruunt,  si  casus  quosdam  rariores  excipimus. 

DE  APOPLEXIAE  DIVISIONE  ET  SYMPTOMATIS. 

Apoplexia  cum  extravasatione  juncta  in  tres  classes 

generales  dividitur,  quae,  etiamsi  altera  in  alteram 
transeunt,  tamen  singulatim  spectatae  discrimina  nonnulla 
offerunt. 

In  prima  classe,  quae  omnium  pessima  est  mortem- 
que citato  infert,  extravasatum  uberrimum  reperiri  solet 
(Apopl.  fulminans).  Classis  secundae  criterium  est  cotna, 
quod  post  aliquod  tempus  quidem  evanescit,  ita  iit  aegro- 
tus mentem  recipiat,  sed  paralysi  alterutrius  lateris  tenea- 
tur. Hoc  in  casu  extravasatum  minus  diffusum  modo  al- 
terutrum cerebri  latus  occupat.  In  classe  tertia,  quae  par- 
oxysmum levissimum  babet,  mens  obiter  tantum  turbata 
et  paralysis  exigua  est. 

Opus  esse  mihi  videtur,  ut  accuratius  symptomata 
classium  singularum  exponam,  antea  vero  prodromos  apo- 
plexiae describam. 

Semper  fere  ante  paroxysmum  symptomata  occurrunt* 
quae  prodromi  apoplexiae  nominantur,  e quibus  maxime 
eminent:  Cephalalgia,  arteriarum  vehemens  pulsatio,  susur* 
rus  aurium,  quibus  interdum  epistaxis  supervenit,  quae 
breve  per  tempus  aegrotum  sublevat.  Visus  eum  in  mo- 
dum alienatur,  ut  aegrotus  aut  diplopia  aut  per  aliquod 
tempus  amblyopia  amaurotica  laboret;  sopor  et  somnolen- 
tia non  deficiunt;  saepe  loquela  exstinguitur. 

Enumeratis  prodromis  gravioribus,  ad  classes  apo- 
plexiae singulas  redeamus,  et  a prima  classe  ordiamur. 

Anaesthesia  universa  exstat,  sensuum  organa  resoluta 
sunt,  nec  oculi  in  lucem,  nec  aures  in  sonos  reagunt, 
aeger,  vel  ferro  candente  adustus,  ne  minimum  quidem 
doloris  signum  edit.  Functiones  intellectus  adeo  suspen- 
duntur, ut  aegrotus  nihil  eorum  percipiat,  quae  circa  ipsum 
aguntur.  Musculi  vitae  animalis  resolvuntur,  interdum 
rigent.  Buccinatorum  paralysi  malae  inflantur;  et  inter 
inspirationem  subsidunt,  quod  teste  Abercrombie  mor- 
tem imminentem  significat.  Fuuctiones  vitae  organicae 
initio  integrae  sunt,  aliquanto  post  autem  supprimuntur, 
et  aegrotus  mortem  occumbit. 

In  secunda  apoplexiae  classe  aeger  quidem  sensu 
caret,  paralysis  autem  et  animi  defectio  minus  completae 
sunt,  oculi  et  nares  in  stimulos  acriores  reagunt  et  aegro- 
tus, si  cutis  aduritur,  vel  pungitur,  haud  nescit  Quae 
omnia  paralysin  minus  perfectam  esse,  quam  in  classe 
priore,  luculenter  indicant.  Malae  non  inflantur,  sed  tan- 
tum partialis  musculorum  faciei  paralysis  observatur;  os 

latus  affectum  versus  distrahitur.  Paulatim  aeger  reficitur 

et  paralysis  tantum  alterutrius  lateris,  vel  extremitatis  ali- 
cujus,  remanet.  Sanguis  extravasatus  multo  est  parcior, 
alterutrum  modo  latus  tenet,  nec  unquam  ad  ventriculos 

descendit.  In  tertio  apoplexiae  genere  aeger  modo  capitis 
temulentiam  accusat,  loquela  difficilis  est,  os  versus  alter- 
utrum latus  distortum,  conscientia  haud  turbata.  — 

Paralysis  subito  irruens  nondum  de  apoplexia  cum 
extravasatione  sanguinis  concludi  jubet,  etenim  alii  capitis 
morbi  inveniuntur,  quibus  paralysis  repente  supervenit 
Quodsi  autem  paralysin  snbito  exortam  symptomata,  loca- 
lem cerebri  morbum  indicantia,  non  antecesserunt,  satis 
certo  ejus  causam  in  sanguinis  effusione  collocare  licet* 
Abscessus  cerebri  plerumque  cum  cephalalgia  fixa,  cura 
doloribus  et  convulsionibus  artuum  similibusque  affectioni- 
bus conjuncti  sunt;  ceterum  haec  symptomata  paralysin 
diu  antecedunt.  Quandoque  tamen  enumerata  symptomata 
apoplexiam  cum  sanguinis  effusione  comitantur,  nominatim 
si  topica  cerebri  inflammatio  causam  continet.  Si  v.  c, 
cerebri  pars  inflammatione,  ut  malacia,  laborat,  nonnun* 
quam  insultus  apoplecticus  inducitur,  quem  omnia  sym- 
ptomata, ad  partialem  encephalitidem  spectantia,  ante- 
cedunt. 

Priusquam  de  paralysi  disseram,  de  statu  quodam 
cerebri  in  apoplexiis  quibusdam  obvio,  nonnulla  adnotabo* 
Quodsi  sanguis  effusus  resorbetur,  inflammatoriam  cerebri 
affectionem  locum  habere,  statuendum  non  est;  nonnun- 
quam  vero  accidit;  ut  serius  ocius  circa  extravasatum 

inflammatio  exoriatur,  quo  in  casu  pars  resoluta  utpluri- 
mum  spasmo  contrahitur.  In  cerebri  inflammatione  cir- 
cumscripta symptomatum  ordo  inversus  est:  primum  spas- 
mus artuum,  tum  paralysis,  in  illo  casu,  quem  commemo- 
ravi, spasmus  paralysin  excipit. 

In  aliis  apoplexiae  casibus  omnes  corporis  musculi, 
in  aliis  modo  nonnulli  resolvuntur.  Galli  quidam  de  pa- 
ralysi transversa  agunt,  ita  ut  v.  c.  brachium  dextrum  et 
crus  sinistrum  resolvantur,  aut  vice  versa;  quam  formam 
Stokes  rarissimam  existimat.  Modo  utrumque  corporis 
latus,  modo  alterutrum,  modo  tantum  artus  singularis,  pa- 
ralysi lentatur*  Evenit  quoque,  ut  totum  corpus  praeter 
faciem  resolvatur. 

Paralyses  musculorum  pharyngis,  ani,  vesicae  urina- 

riae,  multo  rarius  quam  extremitatum  observantur.  Per- 
petuum fere  est,  ut  illud  corporis  latus  afficiatur  paralysi, 
quod  extravasato  est  oppositum,  ergo  latus  sinistrum  re- 
solvatur, dum  sanguis  effusus  in  dextro  hemisphaerio  se- 
dem habet,  et  vice  versa.  Veruntamen  exceptiones  pas- 
sim  observatae  sunt,  quarum  cauSam  commonstrare  nequi- 
mus. Plurimis  in  casibus,  ut  jam  adnotavi,  latus  corpo- 
ris extravasato  oppositum  resolvitur,  id  quod  fibrarum  ce- 
rebralium decussatione  in  superiore  medullae  spinalis 
parte  explicatur.  Paralyses  laterales  os  distorquent  ad 

latus,  quod  extravasato  respondet,  lingua  autem  contrariam 
directionem  sequitur,  quod  hac  ratione  explicari  potest: 
si  sanguis  effusus  in  hemisphaerio  dextro  sedem  habet, 
basis  linguae  musculi  genioglossi  dextri  actione  antrorsum 
et  dextrorsum  movetur,  quo  fit,  ut  ejus  apex  ad  latus 
sinistrum,  paralysi  affectum,  divergat. 

Quod  ad  extremitates  pertinet,  superiores  multo  fre- 
quentius resolvuntur  inferioribus,  aut,  si  et  hae  et  illae 
corripiuntur,  paralysis  in  superioribus  majorem  tenet  gra- 
dum* Constat  etiam,  redeunte  sanitate  artus  inferiores 
tam  sensum  quam  motum  prius  recipere  superioribus*  cu- 
jus rei  causa  adhuc  tenebris  obfuscatur. 

PROGNOSIS. 

Quibus  ex  momentis  apoplexiae  exitus  dijudicandus 
sit,  breviter  exponam.  Prae  omnibus  sciscitandum  est, 
ad  quam  apoplexiae  classem  casus  oblatus  pertineat. 
Primum  enim  genus,  quod  apoplexia  fulminans  appellatur, 
fere  semper  mortem  inevitabilem  infert,,  itaque  pessimum 
augurium  exhibet.  Si  paralysis  jam  accessit*  praecipue 
interest,  quem  teneat  ambitum;  quo  magis  enim  ad  mus- 
culos voluntatis  imperio  non  subditos  pergit,  eo  periculo- 

sior  debet  haberi;  ceterum  etiam  inflatio  genarum  ex  buc- 
cinatorum paralysi  ominis  pessimi  esse  dicitur.  Secundum 
apoplexiae  genus  raro  mortem  immediate  inducit,  sed 
aegroti  plerumque  ex  comate  reficiuntur  et  remanente  pa- 
ralysi vivunt.  Tertium  denique  genus  propter  symptoma- 
tum levitatem  periculo  caret;  fieri  tamen  potest,  ut  paro- 
xysmus saepius  recurrens  in  alteram  apoplexiae  classrin 

transeat.  Porro  extravasati  sedes  atque  ratio  consideran- 
dae veniunt:  si  ruptura  substantiae  cerebralis  locum  habet, 
auctore  Stokes  nunquam  vita  servatur,  resorptio  autem 
extravasati  speranda  est,  si  vel  in  cerebri  superficie,  vel 
in  hemisphaeriis  residet  et  cystide  apoplectica  circumdatur. 

Deinde  aetas  magni  momenti  est,  etenim  homines 
grandaevi  et  jam  effoeti  facillime  insultui  apoplectico  suc- 
cumbunt. Complicatio  denique  cum  aliis  cerebri  morbis, 
ut  encephalomalacia,  periculum  ad  multo  majorem  gradum 
evehit. 

CURATIO. 

Ad  curandam  apoplexiam  cerebralem  generatim  sim- 
plici remediorum  apparatu  opus  est,  ut  jam  Abercrom- 
bie  recta  adnotavit.  Praecipua  enim  curationis  momenta 

i»  eo  sunt,  ut  vasorum  cerebralium  oppletio  minuatur, 
novae  sanguinis  ad  caput  congestiones  caveantur  et  in- 
flammationi occurratur.  Venaesectionem  unum  esse  reme- 
dium, quod  omnibus  bisce  indicationibus  satisfaciat,  nemo 
non  intelligit.  Nullus  exstat  morbus,  in  quo  sanguinis  de- 
tractio promta  atque  larga  tam  evidentem  et  salutarem 
praestet  effectum,  quam  in  apoplexia.  Imo  in  ea  specie, 
quae  serosa  apoplexia  appellatur,  venaesectio  non  est  re- 
pudianda, si  indoles  ejus,  ut  supra  retuli,  in  congestione 
sanguinis  activa  cernitur,  quam  serosa  exsudaiio  sequitur. 
Abercrombie  ineunte  apoplexia,  qualiscunque  iuveniatur 
pulsus,  venaesectionem  semper  necessariam  existimat,  ergo 
tum  etiam,  cum  pulsus  eam  vetare  videatur;  Stokes  ei 
suffragatur. 

Largiri  quidem  oportet,  venaesectionem  aliis  in  casi- 
bus magis  in  aliis  minus  efficacem  esse,  persuasum  tamen 
habeo,  pauca  occurrere  exempla,  in  quibus  sine  aegroti 
detrimento  possit  omitti.  Si  pulsum  plenum  durumque  in- 
venimus, prima  venaesectio  quam  largissima  sit,  postea, 
si  repetitione  opus  est,  nimirum  si  sanguinis  congestiones 
ad  caput  revertuntur,  parcior  sufficit;  utplurimum  autem, 
deficientibus  illis  congestionibus,  detractiones  sanguinis 
topicae  universalibus  praeferendae  sunt. 

Uberrimam  sanguinis  copiam  mitti  oportet,  si  cordis 
hypertrophia  locum  habet;  reliquis  in  casibus  plerumque 
venaesecliones  duae,  quibus  detractiones  topicae  adjiciun- 
tur, sufficiunt.  Quod  ad  vas  pertinet,  aut  vena  aliqua, 
aut  arteria  temporalis  incidenda  est,  momenta  enim,  quae 
in  encephalitide  arteriotomiam  saepe  dissuadent,  hic  defi- 
ciunt: nominatim  aeger  omni  abstinet  violentia,  quare  me- 
tuendum non  est,  ne  ligaturam  auferat  et  haemorrhagiam 
lethalem  experiatur.  Instituta  venaesectione  aut  arterioto- 
mia,  sat  multae  hirudines  ad  caput  et  cucurbitulae  cruen- 
tae ad  regionem  temporalem  et  cervicalem  applicentur. 
Praeter  sanguinis  detractiones  frigus  saluberrimum  est, 
quare  epithemata  capitis  frigida  et  superfusiones  frigidae 
nunquam  non  in  usum  debent  vocari.  Applicatio  vesica- 
toriorum  ad  caput  et  cervicem  non  dissuadenda  quidem, 
veruntamen  aliquantum  differenda,  saltem  detractiones  san- 
guinis debitae  premitteudae  sunt. 

Inter  interna  remedia  principem  locum  tenent  purgan- 
tia eaque  fortiora.  Generatim  frigida,  nimirum  salia  pur- 
gantia cum  oleis  pinguibus  exhibentur,  attamen  Aber- 
crombie  oleum  crotonis  omnium  praestantissimum  esse 
affirmat.  Haec  remedia,  deficiente  deglutiendi  facultate, 
aut  solvenda  aut  cum  aliis  fluidis  miscenda  et  per  tubum 

elasticum  in  oesophagum  demittenda  sunt;  expedit  etiam, 
ciysmata  operientia  purgantibus  in  ventriculum  ingestis 
adjungi.  Quum  summi  momenti  sit,  ut  status  aegroti  co- 
matosus  quam  citissime  tollatur,  teste  Stokes  purgantia 
omnibus  aliis  remediis  efficaciora  sunt,  quippe  quibus  solis 
interdum  coma  et  alia  symptomata,  sanguinis  detractioni- 
bus non  sublata,  cedere  soleant.  Quaeritur,  quid  judican- 
dum sit  de  emeticis,  quae  a nonnullis  commendantur.  Si 
verum  est,  quod  jiemo  dubitat,  sanguinis  impetum  ad  su- 
periores corporis  partes  augeri  emeticis,  facile  intelligimus, 
quantum  periculi  inferre  possint,  quum  indicatio  gravissima 
in  eo  cernatur,  ut  oppletio  vasorum  cerebri  sanguiferorum 
venaesectionibus,  frigore,  purgantibus,  tollatur.  At  non 
ratio  tantum,  sed  experieniia  etiam  emeticorum  usum  repu- 
diat, etenim  effectus  eorum  semper  in  apoplexia  infausti 
apparuerunt,  imo  casus  r.on  desunt,  in  quibus  dato  eme- 
tico insultus  apoplecticus  reduceretur. 

Quodsi  remedia  supra  relata  statum  aegroti  comato- 
sum  non  sustulerunt,  si  pulsus  parvus,  debilis,  cutis  fri- 
gidiuscula apparet,  ad  usum  internum  excitantium  reme- 
diorum confugere  licet;  quamquam  enim  his  in  casibus 
sanationis  spes  exigua  superest,  tamen  experiendum  est, 
quid  excitantia  valeant,  nam  interdum  contingit,  ut  aeger, 

de  quo  jam  desperavimus,  usu  eorum  servetur  et  restitua- 
tur. Angli  hunc  in  finem  moschum,  camphoram  et  amiuo- 
iiium  carbouicuin  laudant,  nos  praecipue  infuso  florum 
amicae  utimur,  cui,  ne  vi  excitante  novum  fortasse  paro- 
xysmum apopleclicum  evocet,  vel  kali  nitrici  aliquid,  vel 
sal  purgans  addi  solet.  Si,  feliciter  depulso  statu  sopo- 
roso,  aeger  conscientiam  recuperavit,  sed  paralysi  tenta- 
tum  sese  sentit,  omnis  opera  in  eo  collocanda  est,  ut  haec 
quam  pronatissime  tollatur. 

Meditari  autem  oportet,  hanc  paralysin  a sanguine  ex- 
tra vasato  intra  cerebrum  pendere,  ergo  non  prius  posse 
auferri,  quam  sanguis  effusus  resorptus  sit.  Proximum 
igitur  est,  ut  derivatio  sanguinis  a capite  efficiatur  et, 
quaecunque  circuitum  sanguinis  concitare  possint,  studio- 
sissime caveantur.  Proinde  diaeta  aegroti  parca  sit  et 
refrigerans,  per  intervalla  sanguinis  detractiones  topicae 
instituantur,  quae  hisce  in  casibus  duplicem  . praebent 
usum:  partirn  enim  paroxysmi  reditum  prohibent,  partim 
circuitum  sanguinis  temperantes  eam  cerebri  conditionem 
sustinent , quae  extravasati  resorptioni  maxime  favet. 
Nonnullis  in  casibus  setaceum  in  cervice  positum  egre- 
gium usum  praestat.  Dispiciendum  quoque  est,  ut  na- 
turales corporis  excretiones,  nominatim  alvi  atque  urinae, 


23 


debito  modo  peragantur.  Quamquam  autem  quaeque 
paralysis  apoplexiam  cerebralem  excipiens  ea  remedia 
proxime  expostulat,  quae  extravasali  resorptionem  adju- 
vent, tamen  casus  occurrunt,  in  quibus,  resorpto  san- 
guine, artuum  resolutio  perdurat.  Etsi  causa  hujusce 
phaenomeni  difficulter  explicatur,  tamen  in  dubium  vo- 
cari nequit,  experientia  enim  testatur,  non  paucos  aegro- 
tos ad  mortem  usque  teneri  paralysi,  apud  quos  perfecta 
resorptio  sanguinis  effusi  post  mortem  reperiatur.  Si 
tales  casus  medico  offeruntur,  ad  ea  remedia  confugiat 

necesse  est,  quae  cerebri  actionem  intensius  augeant; 
sperare  enim  licet,  fore  ut,  quidquid  encephali  energiam 
iutendat,  artuum  paralysin  tollere  valeat,  Nonnunquani 
evenit,  ut,  si  cerebrum  subito  aut  physicis  aut  psychicis 
incitamentis  petatur,  resolutionis  symptomata  vel  cele- 
riter vel  paulatim  evanescant.  Etsi  verosimile  est,  tali- 
bus in  exemplis  paralysin  non  sustentatam  fuisse  extra- 
vasato  residuo , tameu  hoc  certo  asserere  nequimus , 
quia  ignoramus,  intra  quod  tempus  resorptio  fiat,  aut 
fieri  debeat. 

Non  solum  autem  energia  cerebri,  sed  etiam  ner- 
vorum, qui  partibus  resolutis  provident,  adaugenda  est, 
ut  paralysis  debelletur.  Ut  omittam  camphoram,  arni- 

cari),  liquores  ammomi  aliaque  nervina  excitantia,  non- 
nulla dicaui  de  uuce  vomica  ejusque  alcaloideo,  stryeh- 
nino.  Summam  hujus  remedii  efficaciam  in  omnibus 
paralysibus,  quae  a morbo  cerebri  organico  non  pen- 
dent, experientia  testatur,  quamquam  experimenta  in  ca- 
ritatis  nosocomio  Berolinensi  instituta  docueruut,  certum 
effectum  modo  exspectandum  esse  in  paralysibus  ex 
causa  rheumatica  profectis,  non  raro  quoque  in  iis, 

quae  veneficium  metallicum,  ut  colicam  saturninam,  secu- 

tae  sunt. 

Strychninum  tam  interne  quam  externe  potest  adhiberi. 
Quum  ad  venena  atrocissima  pertineat,  interne  dosis 
perexigua  praebenda  est,  quam  sensim  augere  licet,  nisi 
symptomata,  quae  subsequuntur,  id  vetent.  Strychnini 
nitrici,  quo  nos  utimur,  granum  unum  per  doses  sede- 
cim aut  viginti  distribuendum  et  initio  dosis  una  per 
diem,  aut  solutionis  aut  pilularum  forma,  exhibenda  est; 
postea  dosis  ita  augenda,  ut  aeger  grani  quadrantem, 
vel  nonnunquam  granum  dimidium  (secundum  An»l°s 
usque  ad  granum  integrum)  intra  viginti  quatuor  horas 
consumat.  Symptomata  strychnino  inducta  iis  similia 
sunt,  quae  cerebro  circa  exlravasatum  inflammato  effi- 
ciuntur: musculi  spasmo  contrahuntur,  singulatim  musculi 

artuum  resolutorum,  quare  pars  cerebri  morbo  affecta 
strychuini  efficaciam  promtissime  excipere  videtur.  Me- 
dici est,  hanc  irritationem  ad  certum  usque  gradum 
evehere  et  cavere,  ue  modum  excedat.  Si  cephalalgia, 
vertigo,  nausea,  convulsiones  violentiores  oriuntur,  re- 
medium seponendum  est;  ceterum  sanguinis  congestiones 
ad  caput  perdurantes  usum  ejus  vetant.  Unum  praeci- 
pue est  symptoma,  quod  auctore  Stokes  strychninum  vel 
seponi,  vel  ejus  dosin  diminui  jubet,  nimirum  artuum 
rigor,  qui  convulsionibus  aut  succedit,  aut  intercurrit. 
Quamdiu  strycbnini  usus  continuandus  sit,  certo  definiri 
non  potest,  plerumque  longiore  tempore  opus  est,  ut  de- 
bitus obtineatur  effectus;  nonnunquam  efficacia  remedii 
diutius  latet  tumque  adeo  irruu)pit,  ut  protiuus  debeat 
suspendi. 

Externe  strychninum  endermatice  adhibetur.  Huc 
potissimum  experimenta  spectant,  quae  Richter  (De 
methodo  endermatica,  Dissert.  Berol.  1829)  in  carita- 
tis nosocomio  Berolineusi  instituit.  Initio  etrychnini 
puri  grani  quadrans  aut  granum  dimidium  inspergebatur 
et  haec  dosis  uno  in  casu  ad  grana  duo  et  dimidium 
augebatur;  effectus  aliis  in  casibus  prosper,  in  aliis  nul- 
lus exstitit. 

Praeter  strychninum  externe  vesicantia,  linimenta, 
tincturae,  liquores  irritantes,  euibrocationes  et  stillicidia, 
imo  moxae  et  ferrum  candens  commendautur;  notandum 
vero  est,  ferro  et  moxis  modo  uteudum  esse,  si  cerebrum 
morbo  organico  non  laboret. 


Natus  sum  Israel  Boas,  Regiomontano-Neomarchicus, 
die  VI,  M.  Octobris  A.  h.  s,  XVIII,  patro  Boas,  matre 
E deline,  e gente  Benjamin,  quos  ut  Deus  O.  M,  diu  vivos 
et  salvos  mihi  servet,  intimo  pectore  precor.  Judaeorum  fidem 
profiteor.  Primis  literarum  elementis  domi  imbutus,  A.  hujus 
saeculi  XXX  gymnasium  urbis  patriae  usque  ad  classem  ter- 
tiam frequentavi,  quod  reliqui,  ut  ad  mercaturam  animum  adver- 

terem.  Mox  autem  ad  litteras  redii,  et  annis  aliquot  praeteri- 
tis Berolinum  profectus,  testimonium  maturitatis  a Dr.  Bonnel, 
qui  vir  specialissimus  Gymnasio  Werderano  praeest,  impetravi. 
Anno  MDCCCXXXIX  almam  litterarum  universitatem  Frideri- 
cam  Guilelmam  petii,  ubi  a rectore  magnifico  III.  Twesten  in 

civium  academicorum  numerum  receptus,  ab  111.  Hecker,  t.  t. 
Decano  spectahili,  medicinae  studiosis  adscriptus,  per  quadrien- 
nium  in  litteras  medicas,  hisque  virorum  illustrissimorum  et  ce- 
leberrimorum scholis  interfui:  Cei»  Eck  de  pathologia  generali; 
1)1»  Er  mati  de  physice;  111.  Hecker  de  encyclopaedia  et  me- 
thodologia  medicinae;  111.  Lichtensteiu  de  zoologia;  111« 
Kunth  de  botanice;  111.  Weiss  de  mineralogia;  111«  Mit- 
scherlich  de  chemia;  111.  Miiiler  de  anatomia  universa,  or- 
ganorum sensuum,  comparata,  pathologica,  physiologia;  111. 
Schlemm  de  sensuum  organis;  111.  Schoenlein  de  patholo- 
gia et  therapia  speciali;  Cei.  Mi  t scherlich  de  materia  me- 
dica; Exp.  I sense  e de  morbis  cutis. 

Docuerunt  me  praeterea  artem  cadavera  rite  secandi:  111. 
Mueller  et  IU.  Schlemm,  operationes  ophthalmicas  Exp. 
Angelstein. 

Clinica  frequentavi  medica  Cei.  Wolff,  111.  Schoenlein, 
chirurgica  et  ophthalmialrica  III.  Ju engken,  111.  Dieffenbach , 
Cel.  Tru^stedt,  obstetricium  111.  Eluge,  paedialricutn  Cei. 
Daree  et  Cel.  Romberg. 


Jam  vero  tentaminibus  et  philosophico  et  medico,  tiec  non 
examine  rigoroso  rite  absolutis,  spero  fero,  ut  dissertatione 
thesibusque  defensis,  summi  in  medicina  et  chirurgia  honores 


in  me  conferantur. 


THESES. 

1#  Syphilis  sine  mercurio  sanari  potest 

2.  Morbi  pulmonum  tuba  tanfum  acustica  dignoscuntur 

3.  Opium  rarissime  adhibendum  est  in  morbis  infantium. 

4.  Venaesectiones  exploratoriae  semper  nocent. 


